209/2019

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli cliðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir S-kk-nf T-kk-nf M-kk-nf, V-kk-nf H. V-kk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 15. mars 2019, sem barst réttinum ásamt kærumálsgögnum 18. sama mánaðar. Kærður er úrskurður Héraðsdóms Reykjavíkur 14. mars 2019 í málinu nr. R[…]/2019 þar sem varnaraðila var gert að sæta áfram gæsluvarðhaldi á meðan áfrýjunarfrestur í máli hans varir og eftir atvikum þangað til dómur gengur í máli hans fyrir Landsrétti, en þó eigi lengur en til föstudagsins 12. júlí 2019 klukkan 16. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Varnaraðili krefst þess að hinn kærði úrskurður verðir felldur úr gildi en til vara að gæsluvarðhaldi verði markaður skemmri tími.

3 Sóknaraðili krefst staðfestingar hins kærða úrskurðar.

Niðurstaða

4 Með vísan til forsendna hins kærða úrskurðar verður hann staðfestur að öðru leyti en því að gæsluvarðhaldinu verður ekki markaður lengri tími en til föstudagsins 21. júní 2019 klukkan 16.

Úrskurðarorð:

Varnaraðili, […], sæti gæsluvarðhaldi á meðan áfrýjunarfrestur í máli hans varir og eftir atvikum þangað til dómur gengur í Landsrétti í máli ákæruvaldsins á hendur honum, þó eigi lengur en til föstudagsins 21. júní 2019 klukkan 16.

Úrskuður Héraðsdóms Reykjavíkur, fimmtudaginn 14. mars 2019

Lögreglustjórinn á höfuðborgarsvæðinu hefur krafist þess að X, kt. […], verði með úrskurði Héraðsdóms Reykjavíkur gert að sæta áfram gæsluvarðhaldi á meðan áfrýjunarfrestur í máli hans varir og eftir atvikum þangað til dómur gengur í máli hans fyrir Landsrétti, en þó ekki lengur en til föstudagsins 12. júlí 2019, kl. 16.00.

Í greinargerð aðstoðarsaksóknara kemur fram að lögreglustjórinn á höfuðborgarsvæðinu hafi undanfarið haft til meðferðar fjölda mála þar sem dómfelldi sé undir rökstuddum grun um hegningar og fíkniefnalagabrot. Ákæra hafi verið gefin út hinn 29. janúar sl. vegna fjórtán mála er varði ætluð þjófnaðarbrot dómfellda í níu tilvikum, fjársvik í þremur tilvikum, nytjastuld í þremur tilvikum og umferðarlagabrot í þremur tilvikum, sbr. nánari upplýsingar í gögnum málsins. Ákæran hafi verið þingfest í Héraðsdómi Reykjavíkur fimmtudaginn 14. febrúar sl. Við fyrirtöku málsins miðvikudaginn 20. febrúar sl. hafi dómfelldi játað sök í fjórum ákæruliðum en að öðru leyti neitað sök. Aðalmeðferð hafi síðan farið fram í málinu fimmtudaginn 6. mars sl. og dómur kveðinn upp í dag.

Aðstoðarsaksóknari bendir á, í ljósi þess sem að framan sé rakið, að til meðferðar sé fjöldi mála þar sem dómfelldi sé, að mati lögreglustjóra, undir rökstuddum grun um ítrekuð brot gegn 1. mgr. 244. gr., 248. gr. og 1. mgr. 259. gr. almennra hegningarlaga nr. 19/1940 auk umferðarlagabrota sem öll varði fangelsisrefsingu að lögum. Ætluð brot dómfellda séu ítrekuð og framin á stuttum tíma. Einnig eigi dómfelldi að baki þó nokkurn sakarferil og hafi margítrekað verið dæmdur fyrir m.a. auðgunarbrot, auk sérrefsilagabrota. Samkvæmt upplýsingum frá Fangelsismálastofnun hafi hann hafið afplánun á tveggja mánaða dómi Héraðsdóms Reykjavíkur í máli S[…]/2017 hinn […]. júlí sl. og lokið afplánun í september sl. Samkvæmt gögnum málsins hafi dómfelldi dvalist á […] og virðist sem hann framfleyti sér og fjármagni vímuefnafíkn sína að einhverju eða öllu leyti með afbrotum.

Þá er þess getið í greinargerð sækjanda að dómfelldi hafi sætt gæsluvarðhaldi á grundvelli cliðar 1. mgr. 95. gr. laga nr. 88/2008 frá […]. desember sl., sbr. úrskurð Héraðsdóms Reykjavíkur í máli R[…]/2018 sem staðfestur hafi verið með úrskurði Landsréttar í máli nr. […]/2019 og úrskurði Héraðsdóms Reykjavíkur í málum R[…]/2019 og R[…]/2019. Með vísan til brotaferils dómfellda áður en honum hafi verið gert að sæta gæsluvarðhaldi sé það mat lögreglustjóra að yfirgnæfandi líkur séu á því að hann muni halda áfram brotastarfsemi fari hann frjáls ferða sinna. Af hálfu ákæruvaldsins sé þannig talið nauðsynlegt að dómfelldi verði áfram gert að sæta gæsluvarðhaldi á meðan að áfrýjunarfresti stendur enda dómurinn ekki fullnustuhæfur á meðan óljóst sé hvort málið muni sæta meðferð á æðra dómsstigi með áfrýjun dómfellda eða ákæruvaldsins.

Með vísan til framangreinds, framlagðra gagna og c.liðar 1. mgr. 95. gr. laga 88/2008, sbr. 3. mgr. 97. gr. laganna og dóms Hæstaréttar í máli 123/2014, sé þess krafist að krafan nái fram að ganga og að dómfellda verði gert að sæta gæsluvarðhaldi allt til föstudagsins 12. júlí 2019, kl. 16.00.

Niðurstaða dómara:

Fyrir liggur að X hefur í dag hlotið refsidóm, sbr. dóm Héraðsdóms Reykjavíkur í máli nr. S[…]/2019, fyrir ítrekuð brot gegn 1. mgr. 244. gr., 248. gr. og 1. mgr. 259. gr. almennra hegningarlaga nr. 19/1940 auk umferðarlagabrota. Var honum með dómnum gert að sæta fangelsi í 12 mánuði, en til frádráttar kemur þó óslitið gæsluvarðhald hans frá 31. desember 2018. Með dómnum var X sakfelldur fyrir fjölda brota og að hann eigi að baki alllangan sakaferil. Gögn málsins renna stoðum undir þá ályktun að hann framfleyti sér og fjármagni vímuefnafíkn sína að einhverju eða öllu leyti með afbrotum. Samkvæmt síðari málslið 3. mgr. 97. gr. laga nr. 88/2008 getur dómari, eftir kröfu ákæranda, úrskurðað að gæsluvarðhald skuli haldast meðan á áfrýjunarfresti samkvæmt 199. gr. laganna stendur, svo og meðan mál er til meðferðar fyrir æðri dómi uns dómur er þar upp kveðinn. Eftir orðanna hljóðan er ekkert því til fyrirstöðu að ákærandi geti krafist þess í einu lagi að sakborningur verði úrskurðaður í gæsluvarðhald meðan á áfrýjunarfresti stendur og meðan mál hans er til meðferðar fyrir Landsrétti komi til þess að héraðsdómi verði áfrýjað í tæka tíð. Með vísan til alls framanritaðs og þó sérstaklega brotaferils dómfellda í aðdraganda þess að honum var gert að sæta gæsluvarðhaldi er fallist á það með lögreglu að yfirgnæfandi líkur sé á að hann muni halda áfram brotum fari hann frjáls ferða sinna. Á grundvelli c.liðar 1. mgr. 95. gr. laga 88/2008 er því fallist á að dómfelldi sæti áfram gæsluvarðhaldi allt til föstudagsins 12. júlí 2019, kl. 16.00.

Ú R S K U R Ð A R O R Ð

Dómfelldi, X, kt. […], skal áfram sæta gæsluvarðhaldi á meðan áfrýjunarfrestur í máli hans varir og eftir atvikum þangað til dómur gengur í máli hans fyrir Landsrétti, en þó ekki lengur en til föstudagsins 12. júlí 2019, kl. 16.00. héraðsdómi verði áfrýjað í tæka tíð. Með vísan til alls framanritaðs og þó sérstaklega brotaferils dómfellda í aðdraganda þess að honum var gert að sæta gæsluvarðhaldi er fallist á það með lögreglu að yfirgnæfandi líkur sé á að hann muni halda áfram brotum fari hann frjáls ferða sinna. Á grundvelli c.liðar 1. mgr. 95. gr. laga 88/2008 er því fallist á að dómfelldi sæti áfram gæsluvarðhaldi allt til föstudagsins 12. júlí 2019, kl. 16.00.

Ú R S K U R Ð A R O R Ð

Dómfelldi, X, kt. […], skal áfram sæta gæsluvarðhaldi á meðan áfrýjunarfrestur í máli hans varir og eftir atvikum þangað til dómur gengur í máli hans fyrir Landsrétti, en þó ekki lengur en til föstudagsins 12. júlí 2019, kl. 16.00.